Publication: Magyar Közlöny
Issue: MK-2011-84 (Year: 2011, Number: 84)
Era: contemporary
Section: részére történõ bérbeadásáról szóló 23/2004. (VI. 25.) rendelete (a továbbiakban: Ör.) egészének a megsemmisítését
Paragraph Index: 419

(1)–(2) bekezdésének a megsemmisítését is kérte. Az Alkotmánybíróság eljárása során az önkormányzat álláspontjának megismerése érdekében megkereste az önkormányzat polgármesterét. A polgármester válaszában elõadta, hogy a közgyûlésben képviselettel rendelkezõ pártok részére történõ irodahelyiség biztosítása a helyi önkormányzati feladatellátást szolgálja, hiszen a választópolgárok a megválasztott képviselõik útján gyakorolják „az önkormányzáshoz való közösségi jogaikat”. A pártok közötti különbségtétel pedig nem önkényes és indokolatlan, tekintettel arra, hogy az Ör. figyelembe veszi a választási eredményeket és objektív feltételeket támaszt az irodabérlés tekintetében. Végezetül, a polgármester szerint az Ör. a pártok számára nem biztosít automatikusan bérleti díj-kedvezményt azzal, hogy a díj megállapítására közgyûlési határozatban kerül sor. II.

Source: https://magyarkozlony.hu/hivatalos-lapok/1a169ded052b046eaf0af8e929b8d67859406139/dokumentumok/e2dfbdfb0147de733fd93e6c0bedfce01d2c399c/letoltes